**קול קורא להגשות בכתב** **פורסם ב-2 באוקטובר 2024**

ועדת החקירה הבינלאומית העצמאית של האו"ם בנוגע לשטח הפלסטיני הכבוש, לרבות מזרח ירושלים, וישראל (להלן "הוועדה") חוקרת פשעים בינלאומיים, לרבות הפרות של המשפט הבינלאומי ההומניטרי ומשפט זכויות האדם, שבוצעו בישראל ובשטח הפלסטיני הכבוש.

לצורך הכנת הדו"חות הבאים שיוצגו למועצת זכויות האדם של האו"ם במהלך המושב ה-59 של המועצה (יוני 2025) ולעצרת הכללית של האו"ם במהלך המושב ה-80 של העצרת (אוקטובר 2025), הוועדה מזמינה מדינות, יחידים, קבוצות וארגונים להגיש מידע ביחס למעשים שבוצעו על ידי גורמים מדינתיים ולא-מדינתיים וכן התפתחויות משמעותיות, בשטח הפלסטיני הכבוש ובישראל בנוגע לנושאים הבאים:

* התקפות על נכסי תרבות ומורשת והטלת מגבלות על אמנות ותרבות;
* התקפות על אתרים דתיים ומניעת גישה לאתרים דתיים;
* ספר ומתקני חינוך אחרים, כולל אוניברסיטאות; התקפות על עובדי הוראה; שימוש צבאי בבתי ספר/אוניברסיטאות; והגבלות על גישה לחינוך, לרבות צנזורה על תוכניות לימודים;
* נישול קרקעות ורכוש;
* הרס תשתיות והריסת רכוש;
* בנייה/הרחבה של התנחלויות;
* סוגיות הקשורות לזכות השיבה.

הוועדה מעונינת לקבל מידע בנוגע לאחראים העיקריים לביצוע ההפרות, לרבות בנוגע לזהותם של יחידים, קבוצות, ארגונים חמושים, גופים ממשלתיים ויחידות ביטחוניות או צבאיות. היא מעונינת במיוחד במידע על זהותם של אלה הנושאים באחריות פיקודית לפעולות העלולות להוות פשעי מלחמה. כמו כן, הועדה מעונינת במידע הנוגע לזהותם של קורבנות ועדים.

המידע שנאסף ישמש להכנת דו"חות הוועדה למועצת זכויות האדם ולעצרת הכללית של האו"ם, ולצורך שיתוף עם מנגנוני מתן דין וחשבון, כולל חקירות פליליות והליכים משפטיים נוספים.

**נוהל להגשות:**

ניתן לשלוח מידע באנגלית, ערבית ו/או עברית. הוועדה מזמינה יחידים, קבוצות וארגונים להגיש מידע שאינו זמין לציבור.

הוועדה מייחסת חשיבות רבה לשמירה של שלומם וביטחונם של אנשים ולהגנה על מקורות, במיוחד בכל הנוגע להגנה על סודיות המקורות ועקרון אי גרימת הנזק (להימנע מלסכן את חייהם, ביטחונם, חירותם ורווחתם של קורבנות, עדים ואנשים אחרים המשתפים פעולה עם הוועדה). במידת הצורך, על מוסרי המידע להצהיר על רצונם להישאר חסויים בעת העברת מידע לוועדה.

יחידים, קבוצות וארגונים המעונינים להגיש מידע לוועדה מתבקשים **[למלא גיליון זה](https://view.officeapps.live.com/op/view.aspx?src=https%3A%2F%2Fwww.ohchr.org%2Fsites%2Fdefault%2Ffiles%2Fdocuments%2Fhrbodies%2Fhrcouncil%2Fcoiopt%2Fcfi-oct2024%2FCOIOPTEJI-Cover-sheet-submission-october-2024-en.docx&wdOrigin=BROWSELINK)** עם מידע שביכולתם לספק ולצרף אותו להגשה. אין חובה לספק את כל המידע המבוקש בגיליון אם אינו זמין, אך יש לשים לב במיוחד למילוי הסעיף בעניין הסכמה מדעת.

הוועדה קוראת במיוחד לארגונים העוסקים בתיעוד הפרות הקשורות לזכויות ילדים ולזכויות נשים להגיש כל מידע רלוונטי הנוגע למעשים המפורטים לעיל.

יש לשלוח את ההגשות דרך Tresorit, שירות העברת קבצים מאובטח, באמצעות הקישור הבא: <https://web.tresorit.com/r#0bMixM6Ko3iXmi1EE7kT-w>

בעת הגישה לקישור, יש ללחוץ על "הוסף פריטים" (ADD ITEMS) ולבחור את המידע שברצונכם לשלוח. אנא הכניסו כתובת דוא"ל בתיבת הטקסט הנתונה, כדי שנוכל לזהות את השולח, ולאחר מכן לחצו על "העלה" (UPLOAD).

נא לא לשלוח מידע רגיש בדוא"ל (אימייל). לשאלות, כולל על אופן הגשת מידע רגיש לוועדה, אנא צרו קשר עם הוועדה בכתובת [coi-opteji@un.org](mailto:coi-opteji@un.org)

לא יישלחו אישורים על קבלת מידע. יש לציין כי לא כל המידע שנמסר לוועדה יבוא לידי ביטוי בדו"חות שיפורסמו על-ידה.